erhwenkuo/poetry-chinese-zhtw huggingface dataset:
奉和上元酺宴應詔
作者：楊炯（唐）

甲乙遇災年，周隋送上弦。妖星六丈出，沴氣七重懸。赤縣空無主，蒼生欲問天。龜龍開寶命，雲火昭靈慶。萬物睹真人，千秋逢聖政。祖宗玄澤遠，文武休光盛。大號域中平，皇威天下驚。參辰昭文物，宇宙浹聲名。漢後三章令，周王五伐兵。匈奴窮地角，本自遠正朔。驕子起天街，由來虧禮樂。一衣掃風雨，再戰夷屯剝。清明日月旦，蕭索煙雲渙。寒暑既平分，陰陽複貞觀。惟神諧妙物，乃聖符幽贊。下武發禎祥，平階屬會昌。金泥封日觀，璧水匝明堂。業盛勳華德，興包天地皇。孝思義罔極，易禮光前式。天煥三辰輝，靈書五雲色。敬時窮發斂，蔔代盈千億。五緯聚華軒，重光入望園。公卿論至道，天子拜昌言。雷解初開出，星空即便元。瑤臺涼景薦，銀闕秋陰遍。百戲騁魚龍，千門壯宮殿。深仁洽蠻徼，愷樂周寰縣。宣室召群臣，明庭禮百神。仰德還符日，霑恩更似春。襄城非牧豎，楚國有巴人。
廣溪峽
作者：楊炯（唐）

廣溪三峽首，曠望兼川陸。山路繞羊腸，江城鎮魚腹。喬林百丈偃，飛水千尋瀑。驚浪回高天，盤渦轉深谷。漢氏昔雲季，中原爭逐鹿。天下有英雄，襄陽有龍伏。常山集軍旅，永安興版築。池臺忽已傾，邦家遽淪覆。庸才若劉禪，忠佐為心腹。設險猶可存，當無賈生哭。
巫峽
作者：楊炯（唐）

三峽七百里，唯言巫峽長。重巖窅不極，疊嶂淩蒼蒼。絕壁橫天險，莓苔爛錦章。入夜分明見，無風波浪狂。忠信吾所蹈，泛舟亦何傷。可以涉砥柱，可以浮呂梁。美人今何在，靈芝徒有芳。山空夜猿嘯，徵客淚沾裳。
西陵峽
作者：楊炯（唐）

絕壁聳萬仞，長波射千里。盤薄荊之門，滔滔南國紀。楚都昔全盛，高丘烜望祀。秦兵一旦侵，夷陵火潛起。四維不復設，關塞良難恃。洞庭且忽焉，孟門終已矣。自古天地闢，流為峽中水。行旅相贈言，風濤無極已。及餘踐斯地，瑰奇信為美。江山若有靈，千載伸知己。
從軍行
作者：楊炯（唐）

烽火照西京，心中自不平。牙璋辭鳳闕，鐵騎繞龍城。雪暗凋旗畫，風多雜鼓聲。寧為百夫長，勝作一書生。
劉生
作者：楊炯（唐）

卿家本六郡，年長入三秦。白璧酬知己，黃金謝主人。劍鋒生赤電，馬足起紅塵。日暮歌鐘發，喧喧動四鄰。
驄馬
作者：楊炯（唐）

驄馬鐵連錢，長安俠少年。帝畿平若水，官路直如弦。夜玉妝車軸，秋金鑄馬鞭。風霜但自保，窮達任皇天。
出塞
作者：楊炯（唐）

塞外慾紛紜，雌雄猶未分。明堂佔氣色，華蓋辨星文。二月河魁將，三千太乙軍。丈夫皆有志，會見立功勳。
有所思
作者：楊炯（唐）

賤妾留南楚，征夫向北燕。三秋方一日，少別比千年。不掩嚬紅縷，無論數綠錢。相思明月夜，迢遞白雲天。
梅花落
作者：楊炯（唐）

窗外一株梅，寒花五出開。影隨朝日遠，香逐便風來。泣對銅鉤障，愁看玉鏡臺。行人斷訊息，春恨幾裴回。
折楊柳
作者：楊炯（唐）

邊地遙無極，徵人去不還。秋容凋翠羽，別淚損紅顏。望斷流星驛，心馳明月關。槁砧何處在，楊柳自堪攀。
紫騮馬
作者：楊炯（唐）

俠客重周遊，金鞭控紫騮。蛇弓白羽箭，鶴轡赤茸秋。發跡來南海，長鳴向北州。匈奴今未滅，畫地取封侯。
戰城南
作者：楊炯（唐）

塞北途遼遠，城南戰苦辛。幡旗如鳥翼，甲冑似魚鱗。凍水寒傷馬，悲風愁殺人。寸心明白日，千里暗黃塵。
送臨津房少府
作者：楊炯（唐）

岐路三秋別，江津萬裡長。煙霞駐徵蓋，弦奏促飛觴。階樹含斜日，池風泛早涼。贈言未終竟，流涕忽沾裳。
送豐城王少府
作者：楊炯（唐）

愁結亂如麻，長天照落霞。離亭隱喬樹，溝水浸平沙。左尉才何屈，東關望漸賒。行看轉牛鬥，持此報張華。
送鄭州周司空
作者：楊炯（唐）

漢國臨清渭，京城枕濁河。居人下珠淚，賓禦促驪歌。望極關山遠，秋深煙霧多。唯餘三五夕，明月暫經過。
送梓州周司功
作者：楊炯（唐）

禦溝一相送，徵馬屢盤桓。言笑方無日，離憂獨未寬。舉杯聊勸酒，破涕暫為歡。別後風清夜，思君蜀路難。
送楊處士反初卜居曲江
作者：楊炯（唐）

雁門歸去遠，垂老脫袈裟。蕭寺休為客，曹溪便寄家。綠琪千歲樹，黃槿四時花。別怨應無限，門前桂水斜。
途中
作者：楊炯（唐）

悠悠辭鼎邑，去去指金墉。途路盈千里，山川亙百重。風行常有地，雲出本多峰。鬱鬱園中柳，亭亭山上松。客心殊不樂，鄉淚獨無從。
送劉校書從軍
作者：楊炯（唐）

天將下三宮，星門召五戎。坐謀資廟略，飛檄佇文雄。赤土流星劍，烏號明月弓。秋陰生蜀道，殺氣繞湟中。風雨何年別，琴尊此日同。離亭不可望，溝水自西東。
遊廢觀
作者：楊炯（唐）

青幛倚丹田，荒涼數百年。獨知小山桂，尚識大羅天。藥敗金爐火，苔昏玉女泉。歲時無壁畫，朝夕有階煙。花柳三春節，江山四望懸。悠然出塵網，從此狎神仙。
和石侍禦山莊
作者：楊炯（唐）

煙霞非俗宇，巖壑只幽居。水浸何曾畎，荒郊不復鋤。影濃山樹密，香淺澤花疏。闊塹防斜徑，平堤夾小渠。蓮房若個實，竹節幾重虛。蕭然隔城市，酌醴焚枯魚。
送李庶子致仕還洛
作者：楊炯（唐）

此地傾城日，由來供帳華。亭逢李廣騎，門接邵平瓜。原野煙氛匝，關河遊望賒。白雲斷巖岫，綠草覆江沙。詔賜扶陽宅，人榮禦史車。灞池一相送，流涕向煙霞。
早行
作者：楊炯（唐）

敞朗東方徹，闌幹北斗斜。地氣俄成霧，天雲漸作霞。河流才辨馬，巖路不容車。阡陌經三歲，閭閻對五家。露文沾細草，風影轉高花。日月從來惜，關山猶自賒。
和崔司空傷姬人
作者：楊炯（唐）

昔時南浦別，鶴怨寶琴絃。今日東方至，鸞銷珠鏡前。水流銜砌咽，月影向窗懸。妝匣淒餘粉，燻爐滅舊煙。晚庭摧玉樹，寒帳委金蓮。佳人不再得，雲日幾千年。
和騫右丞省中暮望
作者：楊炯（唐）

故事閑臺閣，仙門藹已深。舊章窺複道，雲幌肅重陰。玄律葭灰變，青陽斗柄臨。年光搖樹色，春氣繞蘭心。風響高窗度，流痕曲岸侵。天門總樞轄，人鏡辨衣簪。日暮南宮靜，瑤華振雅音。
和酬虢州李司法
作者：楊炯（唐）

唇齒標形勝，關河壯邑居。寒山抵方伯，秋水面鴻臚。君子從遊宦，忘情任卷舒。風霜下刀筆，軒蓋擁門閭。平野芸黃遍，長洲鴻雁初。菊花宜泛酒，浦葉好裁書。昔我芝蘭契，悠然雲雨疏。非君重千里，誰肯惠雙魚。
和鄭讎校內省眺矚思鄉懷友
作者：楊炯（唐）

銅門初下闢，石館始沉研。遊霧千金字，飛雲五色箋。樓臺橫紫極，城闕俯青田。暄入瑤房裡，春回玉宇前。霞文埋落照，風物澹歸煙。翰墨三餘隙，關山四望懸。頹峰暌酌羽，流水曠鳴弦。雖欣承白雪，終恨隔青天。
和旻上人傷果禪師
作者：楊炯（唐）

淨業初中日，浮生大小年。無人本無我，非後亦非前。簫鼓旁喧地，龍蛇直映天。法門摧棟宇，覺海破舟船。書鎮秦王餉，經文宋國傳。聲華周百億，風烈被三千。蕪沒青園寺，荒涼紫陌田。德音殊未遠，拱木已生煙。
和劉侍郎入隆唐觀
作者：楊炯（唐）

福地陰陽合，仙都日月開。山川臨四險，城樹隱三臺。伏檻排雲出，飛軒繞澗回。參差淩倒影，瀟灑軼浮埃。百果珠為實，群峰錦作苔。懸蘿暗疑霧，瀑布響成雷。方士燒丹液，真人泛玉杯。還如問桃水，更似得蓬萊。漢帝求仙日，相如作賦才。自然金石奏，何必上天臺。
和輔先入昊天觀星瞻
作者：楊炯（唐）

遁甲爰皇裡，星佔太乙宮。天門開奕奕，佳氣鬱蔥蔥。碧落三幹外，黃圖四海中。邑居環若水，城闕抵新豐。玉檻昆侖側，金樞地軸東。上真朝北斗，元始詠南風。漢君祠五帝，淮王禮八公。道書編竹簡，靈液灌梧桐。草茂瓊階綠，花繁寶樹紅。石樓紛似畫，地鏡淼如空。桑海年應積，桃源路不窮。黃軒若有問，三月住崆峒。
和劉長史答十九兄
作者：楊炯（唐）

帝堯平百姓，高祖宅三秦。子弟分河嶽，衣冠動縉紳。盛名恆不隕，歷代幾相因。街巷塗山曲，門閭洛水濱。五龍金作友，一子玉為人。寶劍豐城氣，明珠魏國珍。風標自落落，文質且彬彬。共許刁元亮，同推周伯仁。石城俯天闕，鐘阜對江津。驥足方遐騁，狼心獨未馴。鼓鼙鳴九域，風火集重闉。城勢餘三板，兵威乏四鄰。居然混玉石，直置保松筠。耿介酬天子，危言數賊臣。鐘儀琴未奏，蘇武節猶新。受祿甯辭死，揚名不顧身。精誠動天地，忠義感明神。怪鳥俄垂翼，修蛇竟暴鱗。來朝拜休命，述職下樑岷。善政馳金馬，嘉聲繞玉輪。三荊忽有贈，四海更相親。宮徵諧鳴石，光輝掩燭銀。山川遙滿目，零露坐沾巾。友愛光天下，恩波浹後塵。懦夫仰高節，下裡繼陽春。
夜送趙縱
作者：楊炯（唐）

趙氏連城璧，由來天下傳。送君還舊府，明月滿前川。
昨日複今辰
作者：白居易（唐）

昨日複今辰，悠悠七十春。所經多故處，卻想似前身。散秩優遊老，閒居淨潔貧。螺杯中有物，鶴氅上無塵。解佩收朝帶，抽簪換野巾。風儀與名號，別是一生人。
病瘡
作者：白居易（唐）

門有醫來往，庭無客送迎。病銷談笑興，老足歎嗟聲。鶴伴臨池立，人扶下砌行。腳瘡春斷酒，那得有心情。
遊趙村杏花
作者：白居易（唐）

趙村紅杏每年開，十五年來看幾回。七十三人難再到，今春來是別花來。
刑部尚書致仕
作者：白居易（唐）

十五年來洛下居，道緣俗累兩何如。迷路心回因向佛，唯是名銜人不會，毗耶長者白尚書。
初致仕後戲酬留守牛相公，並呈分司諸寮友
作者：白居易（唐）

南北東西無所羈，掛冠自在勝分司。探花嘗酒多先到，報君一語君應笑，兼亦無心羨保釐。
問諸親友
作者：白居易（唐）

七十人難到，過三更較稀。佔花租野寺，定酒典朝衣。趁醉春多出，貪歡夜未歸。不知親故口，道我是耶非。
戲問牛司徒
作者：白居易（唐）

抖擻塵纓捋白須，半酣扶起問司徒。不知詔下懸車後，醉舞狂歌有例無。
不與老為期
作者：白居易（唐）

不與老為期，因何兩鬢絲。才應免夭促，便已及衰羸。昨夜夢何在，明朝身不知。百憂非我所，三樂是吾師。閉目常閑坐，低頭每靜思。存神機慮息，養氣語言遲。行亦攜詩篋，眠多枕酒卮。自慚無一事，少有不安時。
開龍門八節石灘詩二首
作者：白居易（唐）

鐵鑿金錘殷若雷，八灘九石劍稜摧。竹篙桂楫飛如箭，他時相逐四方去，莫慮塵沙路不開。七十三翁旦暮身，誓開險路作通津。夜舟過此無傾覆，我身雖歿心長在，暗施慈悲與後人。
閑坐
作者：白居易（唐）

婆娑放雞犬，嬉戲任兒童。閑坐槐陰下，開襟向晚風。漚麻池水裡，曬棗日陽中。人物何相稱，居然田舍翁。
酬寄牛相公同宿話舊勸酒見贈
作者：白居易（唐）

每來政事堂中宿，共憶華陽觀裡時。日暮獨歸愁米盡，彼此相看頭雪白，一杯可合重推辭。
道場獨坐
作者：白居易（唐）

整頓衣巾拂淨床，一瓶秋水一爐香。不論煩惱先須去，世間無用殘年處，只合逍遙坐道場。
偶作寄朗之
作者：白居易（唐）

曆想為官日，無如刺史時。歡娛接賓客，飽暖及妻兒。自到東都後，安閒更得宜。分司勝刺史，致仕勝分司。何況園林下，欣然得朗之。仰名同舊識，為樂即新知。有雪先相訪，無花不作期。鬥醲幹釀酒，誇妙細吟詩。裡巷千來往，都門五別離。岐分兩回首，書到一開眉。葉落槐亭院，冰生竹閣池。雀羅誰問訊，鶴氅罷追隨。身與心俱病，容將力共衰。老來多健忘，唯不忘相思。
狂吟七言十四韻
作者：白居易（唐）

亦知世是休明世，自想身非富貴身。但恐人間為長物，性海澄渟平少浪，心田灑掃淨無塵。香山閑宿一千夜，藥停有喜閑銷疾，金盡無憂醉忘貧。補綻衣裳愧妻女，洛堰魚鮮供取足，遊村果熟饋爭新。詩章人與傳千首，
喜裴濤使君攜詩見訪，醉中戲贈
作者：白居易（唐）

忽聞扣戶醉吟聲，不覺停杯倒屣迎。共放詩狂同酒癖，與君別是一親情。
得潮州楊相公繼之書並詩，以此寄之
作者：白居易（唐）

詩情書意兩殷勤，來自天南瘴海濱。初睹銀鉤還啟齒，唯有新昌故園月，至今分照兩鄉人。
宿府池西亭
作者：白居易（唐）

池上平橋橋下亭，夜深睡覺上橋行。白頭老尹重來宿，十五年前舊月明。
閑眠
作者：白居易（唐）

暖床斜臥日曛腰，一覺閑眠百病銷。盡日一餐茶兩碗，更無所要到明朝。
楊柳枝詞
作者：白居易（唐）

一樹春風千萬枝，嫩於金色軟於絲。永豐西角荒園裡，盡日無人屬阿誰。
詔取永豐柳植禁苑感賦
作者：白居易（唐）

一樹衰殘委泥土，雙枝榮耀植天庭。定知玄象今春後，柳宿光中添兩星。
齋居春久，感事遣懷
作者：白居易（唐）

齋戒坐三旬，笙歌發四鄰。月明停酒夜，眼暗看花人。賴學空為觀，深知念是塵。猶思閑語笑，未忘舊交親。久作龍門主，多為兔苑賓。水嬉歌盡日，雪宴燭通晨。事事皆過分，時時自問身。風光拋得也，七十四年春。
每見呂南二郎中新文輒竊有所嘆惜因成長句以詠所懷
作者：白居易（唐）

雙金百煉少人知，縱我知君徒爾為。望梅閣老無妨渴，壯年可惜虛銷擲，遣把閑杯吟詠詩。
胡吉鄭劉盧張等六賢皆多年壽予亦次焉偶於弊居合成尚齒之會七老相顧既醉且歡靜而思之此會稀有因成七言六韻以紀之傳好事者
作者：白居易（唐）

七人五百七十歲，拖紫紆朱垂白須。手裡無金莫嗟歎，嵬峨狂歌教婢拍，婆娑醉舞遣孫扶。天年高過二疏傅，
歡喜二偈
作者：白居易（唐）

得老加年誠可喜，當春對酒亦宜歡。心中別有歡喜事，開得龍門八節灘。眼暗頭旋耳重聽，唯餘心口尚醒醒。今朝歡喜緣何事，禮徹佛名百部經。
閒居貧活計
作者：白居易（唐）

冠蓋閒居少，簞瓢陋巷深。稱家開戶牖，量力置園林。儉薄身都慣，營為力不任。饑烹一斤肉，暖臥兩重衾。尊有陶潛酒，囊無陸賈金。莫嫌貧活計，更富即勞心。
贈諸少年
作者：白居易（唐）

少年莫笑我蹉跎，聽我狂翁一曲歌。入手榮名取雖少，官給俸錢天與壽，些些貧病奈吾何。
感所見
作者：白居易（唐）

巧者焦勞智者愁，愚翁何喜複何憂。莫嫌山木無人用，誰人會我心中事，冷笑時時一掉頭。
寄黔州馬常侍
作者：白居易（唐）

閑看雙節信為貴，樂飲一杯誰與同。可惜風情與心力，五年拋擲在黔中。
和李相公留守題漕上新橋六韻
作者：白居易（唐）

選石鋪新路，安橋壓古堤。似從銀漢下，落傍玉川西。影定欄杆倒，標高華表齊。煙開虹半見，月冷鶴雙棲。材映夔龍小，功嫌元凱低。從容濟世後，餘力及黔黎。
閒居
作者：白居易（唐）

風雨蕭條秋少客，門庭冷靜晝多關。金羈駱馬近賣卻，眼昏入夜休看月，腳重經春不上山。心靜無妨喧處寂，
新秋夜雨
作者：白居易（唐）

蟋蟀暮啾啾，光陰不少留。松簷半夜雨，風幌滿床秋。曙早燈猶在，涼初簟未收。新晴好天氣，誰伴老人遊。
春眠
作者：白居易（唐）

枕低被暖身安穩，日照房門帳未開。還有少年春氣味，時時暫到夢中來。
喜老自嘲
作者：白居易（唐）

面黑頭雪白，自嫌還自憐。毛龜蓍下老，蝙蝠鼠中仙。名籍同逋客，衣裝類古賢。裘輕被白氎，靴暖蹋烏氈。周易休開卦，陶琴不上弦。任從人棄擲，自與我周旋。鐵馬因疲退，鉛刀以鈍全。行開第八秩，可謂盡天年。
能無愧
作者：白居易（唐）

十兩新綿褐，披行暖似春。一團香絮枕，倚坐穩於人。婢僕遣他嘗藥草，兒孫與我拂衣巾。回看左右能無愧，
河陽石尚書破迴鶻迎貴主過上黨射鷺𪆁繪畫為圖猥蒙見示稱歎不足以詩美之
作者：白居易（唐）

塞北虜郊隨手破，山東賊壘掉鞭收。烏孫公主歸秦地，須知鳥目猶難漏，縱有天狼豈足憂。畫角三聲刁鬥曉，
自詠老身示諸家屬
作者：白居易（唐）

壽及七十五，俸沾五十千。夫妻偕老日，甥侄聚居年。粥美嘗新米，袍溫換故綿。家居雖濩落，眷屬幸團圓。置榻素屏下，移爐青帳前。書聽孫子讀，湯看侍兒煎。走筆還詩債，抽衣當藥錢。支分閒事了，爬背向陽眠。
自問此心呈諸老伴
作者：白居易（唐）

朝問此心何所思，暮問此心何所為。不入公門慵斂手，閒談亹亹留諸老，美醞徐徐進一卮。心未曾求過分事，
六年立春日人日作
作者：白居易（唐）

二日立春人七日，盤蔬餅餌逐時新。年方吉鄭猶為少，試作循潮封眼想，何由得見洛陽春。
齋居偶作
作者：白居易（唐）

童子裝爐火，行添一炷香。老翁持麈尾，坐拂半張床。卷縵看天色，移齋近日陽。甘鮮新餅果，穩暖舊衣裳。止足安生理，悠閒樂性場。是非一以遣，動靜百無妨。豈有物相累，兼無情可忘。不須憂老病，心是自醫王。
詠身
作者：白居易（唐）

自中風來三曆閏，從懸車後幾逢春。周南留滯稱遺老，餘年自問將何用，恐是人間剩長身。
予與山南王僕射起淮南李僕射紳事歷五朝踰三紀海內年輩今唯三人榮路雖殊交情不替聊題長句寄舉之公垂二相公
作者：白居易（唐）

故交海內只三人，二坐巖廊一臥雲。老愛詩書還似我，阿閣鸞凰野田鶴，何人通道舊同群。
讀道德經
作者：白居易（唐）

玄元皇帝著遺文，烏角先生仰後塵。金玉滿堂非己物，只有一身宜愛護，少教冰炭逼心神。
禽蟲十二章
作者：白居易（唐）

燕違戊巳鵲避歲，茲事因何羽族知。疑有鳳凰頒鳥曆，一時一日不參差。水中科鬥長成蛙，林下桑蟲老作蛾。蛙跳蛾舞仰頭笑，焉用鶤鵬鱗羽多。江魚群從稱妻妾，塞雁聯行號弟兄。但恐世間真眷屬，親疏亦是強為名。蠶老繭成不庇身，蜂饑蜜熟屬他人。須知年老憂家者，恐是二蟲虛苦辛。阿閣鵷鸞田舍烏，妍蚩貴賤兩懸殊。如何閉向深籠裡，一種摧頹觸四隅。獸中刀槍多怒吼，鳥遭羅弋盡哀鳴。羔羊口在緣何事，暗死屠門無一聲。蟭螟殺敵蚊巢上，蠻觸交爭蝸角中。應是諸天觀下界，一微塵內鬥英雄。蠨蛸網上罥蜉蝣，反復相持死始休。何異浮生臨老日，一彈指頃報恩讎。蟻王化飯為臣妾，蜾母偷蟲作子孫。彼此假名非本物，其間何怨複何恩。豆苗鹿嚼解烏毒，艾葉雀銜奪燕巢。鳥獸不曾看本草，諳知藥性是誰教。一鼠得仙生羽翼，眾鼠相看有羨色。豈知飛上未半空，已作烏鳶口中食。鵝乳養雛遺在水，魚心想子變成鱗。細微幽隱何窮事，知者唯應是聖人。
芳樹
作者：沈佺期（唐）

何地早芳菲，宛在長門殿。夭桃色若綬，穠李光如練。啼鳥弄花疏，遊蜂飲香遍。歎息春風起，飄零君不見。
長安道
作者：沈佺期（唐）

秦地平如掌，層城入雲漢。樓閣九衢春，車馬千門旦。綠槐開複合，紅塵聚還散。日晚鬥雞還，經過狹斜看。
有所思
作者：沈佺期（唐）

君子事行役，再空芳歲期。美人曠延佇，萬裡浮雲思。園槿綻紅豔，郊桑柔綠滋。坐看長夏晚，秋月照羅幃。
臨高臺
作者：沈佺期（唐）

高臺臨廣陌，車馬紛相續。回首思舊鄉，雲山亂心曲。遠望河流緩，周看原野綠。向夕林鳥還，憂來飛景促。
鳳笙曲
作者：沈佺期（唐）

憶昔王子晉，鳳笙遊雲空。揮手弄白日，安能戀青宮。豈無嬋娟子，結念羅幃中。憐壽不貴色，身世兩無窮。
擬古別離
作者：沈佺期（唐）

白水東悠悠，中有西行舟。舟行有返棹，水去無還流。奈何生別者，慼慼懷遠遊。遠遊誰當惜，所悲會難收。自君闃芳躧，青陽四五遒。皓月掩蘭室，光風虛蕙樓。相思無明晦，長歎累冬秋。離居久遲暮，高駕何淹留。
辛醜歲十月上幸長安時扈從出西嶽作
作者：沈佺期（唐）

西鎮何穹崇，壯哉信靈造。諸嶺皆峻秀，中峰特美好。傍見巨掌存，勢如石東倒。頗聞首陽去，開坼此河道。磅礴壓洪源，巍峨壯清昊。雲泉紛亂瀑，天磴屹橫抱。子先呼其巔，宮女世不老。下有府君廟，曆載傳灑掃。皇明應天遊，十月戒豐鎬。微末忝閑從，兼得事蘋藻。宿心愛茲山，意欲拾靈草。陰壑已永閟，雲竇絕探討。芳月期來過，回策思方浩。
和杜麟臺元志春情
作者：沈佺期（唐）

嘉樹滿中園，氛氳羅秀色。不見仙山雲，倚琴空太息。沉思若在夢，緘怨似無憶。青春坐南移，白日忽西匿。蛾眉返清鏡，閨中不相識。
別侍禦嚴凝
作者：沈佺期（唐）

七澤雲夢林，三湘洞庭水。自古傳剽俗，有時逋惡子。令君出使車，行邁方靡靡。靜言芟枳棘，慎勿傷蘭芷。
送喬隨州侃
作者：沈佺期（唐）

結交三十載，同遊一萬裡。情為契闊生，心由別離死。拜恩前後人，從宦差池起。今爾歸漢東，明珠報知己。
送友人任括州
作者：沈佺期（唐）

青春浩無際，白日乃遲遲。胡為賞心客，歎邁此芳時。甌粵迫茲守，京闕從此辭。茫茫理雲帆，草草念行期。紛吾結遠佩，帳餞出河湄。太息東流水，盈觴難再持。
餞遠
作者：沈佺期（唐）

任子徇遐祿，結友開舊襟。撰酌輟行歎，指途勤遠心。秋皛澄回壑，霽色肅明林。曖然青軒暮，浩思非所任。
同工部李侍郎適訪司馬子微
作者：沈佺期（唐）

紫微降天仙，丹地投雲藻。上言華頂事，中問長生道。華頂居最高，大壑朝陽早。長生術何妙，童顏後天老。清晨朝鳳京，靜夜思鴻寶。憑崖飲蕙氣，過澗摘靈草。人非塚已荒，海變田應燥。昔嘗遊此郡，三霜弄溟島。緒言霞上開，機事塵外掃。頃來迫世務，清曠未雲保。崎嶇待漏恩，怵惕司言造。軒皇重齋拜，漢武愛祈禱。順風懷崆峒，承露在豐鎬。泠然委輕馭，複得散幽抱。柱下留伯陽，儲闈登四皓。聞有參同契，何時一探討。
自昌樂郡溯流至白石嶺下行入郴州
作者：沈佺期（唐）

茲山界夷夏，天險橫寥廓。太史漏登探，文命限開鑿。北流自南瀉，群峰迴眾壑。馳波如電騰，激石似雷落。崖留盤古樹，澗蓄神農藥。乳竇何淋漓，苔蘚更彩錯。娟娟潭裡虹，渺渺灘邊鶴。歲杪應流火，天高雲物薄。金風吹綠梢，玉露洗紅籜。溯舟始興廨，登踐桂陽郭。匍匐緣修阪，穹窿曳長dh。礙林阻往來，遇堰每前卻。救艱不遑飯，畢昏無暇泊。濯溪寧足懼，磴道誰雲惡。我行山水間，湍險皆不若。安能獨見聞，書此貽京洛。
過蜀龍門
作者：沈佺期（唐）

龍門非禹鑿，詭怪乃天功。西南出巴峽，不與眾山同。長竇亙五裡，宛轉複嵌空。伏湍喣潛石，瀑水生輪風。流水無晝夜，噴薄龍門中。潭河勢不測，藻葩垂彩虹。我行當季月，煙景共舂融。江關勤亦甚，巘崿意難窮。勢將息機事，煉藥此山東。
入衛作
作者：沈佺期（唐）

淇上風日好，紛紛沿岸多。綠芳幸未歇，氾濫此明波。采蘩憶幽吹，理棹想荊歌。鬱然懷君子，浩曠將如何。
夜泊越州逢北使
作者：沈佺期（唐）

天地降雷雨，放逐還國都。重以風潮事，年月戒回艫。容顏荒外老，心想域中愚。憩泊在茲夜，炎雲逐鬥樞。k3k4縈海若，霹靂耿天吳。鼇抃群島失，鯨吞眾流輸。偶逢金華使，握手淚相濡。饑共噬齊棗，眠共席秦蒲。既北思攸濟，將南睿所圖。往來固無咎，何忽憚前桴。
紹隆寺
作者：沈佺期（唐）

吾從釋迦久，無上師涅盤。探道三十載，得道天南端。非勝適殊方，起喧歸理難。放棄乃良緣，世慮不曾幹。香界縈北渚，花龕隱南巒。危昂階下石，演漾窗中瀾。雲蓋看木秀，天空見藤盤。處俗勒宴坐，居貧業行壇。試將有漏軀，聊作無生觀。瞭然究諸品，彌覺靜者安。
神龍初廢逐南荒途出郴口北望蘇耽山
作者：沈佺期（唐）

少曾讀仙史，知有蘇耽君。流望來南國，依然會昔聞。泊舟問耆老，遙指孤山雲。孤山郴郡北，不與眾山群。重崖下縈映，嶛嶢上糾紛。碧峰泉附落，紅壁樹傍分。選地今方爾，昇天因可雲。不才予竄跡，羽化子遺芬。將覽成麟鳳，旋驚禦鬼文。此中迷出處，含思獨氛氳。
初達驩州
作者：沈佺期（唐）

流子一十八，命予偏不偶。配遠天遂窮，到遲日最後。水行儋耳國，陸行雕題藪。魂魄遊鬼門，骸骨遺鯨口。夜則忍饑臥，朝則抱病走。搔首向南荒，拭淚看北斗。何年赦書來，重飲洛陽酒。
被彈
作者：沈佺期（唐）

知人昔不易，舉非貴易失。爾何按國章，無罪見呵叱。平生守直道，遂為眾所嫉。少以文作吏，手不曾開律。一旦法相持，荒忙意如漆。幼子雙囹圄，老夫一念室。昆弟兩三人，相次俱囚桎。萬鑠當眾怒，千謗無片實。庶以白黑讒，顯此涇渭質。劾吏何咆哮，晨夜聞撲抶。事間拾虛證，理外存枉筆。懷痛不見伸，抱冤竟難悉。窮囚多垢膩，愁坐饒蟣蝨。三日唯一飯，兩旬不再櫛。是時盛夏中，暵赫多瘵疾。瞪目眠欲閉，喑嗚氣不出。有風自扶搖，鼓蕩無倫匹。安得吹浮雲，令我見白日。
枉系二首
作者：沈佺期（唐）

吾憐曾家子，昔有投杼疑。吾憐姬公旦，非無鴟鴞詩。臣子竭忠孝，君親惑讒欺。萋斐離骨肉，含愁興此辭。昔日公冶長，非罪遇縲絏。聖人降其子，古來歎獨絕。我無毫髮瑕，苦心懷冰雪。今代多秀士，誰能繼明轍。
黃鶴
作者：沈佺期（唐）

黃鶴佐丹鳳，不能群白鷳。拂雲遊四海，弄影到三山。遙憶君軒上，來下天池間。明珠世不重，知有報恩環。
傷王學士
作者：沈佺期（唐）

閉囚斷外事，昧坐半餘期。有言穎叔子，亡來已一時。初聞宛不信，中話涕漣洏。痛哉玄夜重，何遽青春姿。憶汝曾旅食，屢空瀍澗湄。吾徒祿未厚，筲鬥愧相貽。原憲貧無愁，顏回樂自持。詔書擇才善，君為王子師。寵儒名可尚，論秩官猶欺。化往不復見，情來安可思。目絕毫翰灑，耳無歌諷期。靈柩寄何處，精魂今何之。恨予在丹棘，不得看素旗。孀妻知己歎，幼子路人悲。感遊值商日，絕弦留此詞。
古鏡
作者：沈佺期（唐）

莓苔翳清池，蝦蟆蝕明月。埋落今如此，照心未嘗歇。願垂拂拭恩，為君鑒玄發。
鳳簫曲
作者：沈佺期（唐）

八月涼風動高閣，千金麗人卷綃幕。已憐池上歇芳菲，飛燕侍寢昭陽殿，班姬飲恨長信宮。長信宮，昭陽殿，
古歌
作者：沈佺期（唐）

落葉流風向玉臺，夜寒秋思洞房開。水晶簾外金波下，璿閨窈窕秋夜長，繡戶徘徊明月光。燕姬彩帳芙蓉色，
七夕曝衣篇
作者：沈佺期（唐）

君不見昔日宜春太液邊，披香畫閣與天連。燈火灼爍九微映，香氣氛氳百和然。此夜星繁河正白，曝衣何許曛半黃，宮中彩女提玉箱。珠履奔騰上蘭砌，朝霞散彩羞衣架，晚月分光劣鏡臺。上有仙人長命綹，椒房金屋寵新流，意氣驕奢不自由。漢文宜惜露臺費，
入少密溪
作者：沈佺期（唐）

雲峰苔壁繞溪斜，江路香風夾岸花。樹密不言通鳥道，遊魚瞥瞥雙釣童，伐木丁丁一樵叟。自言避喧非避秦，
霹靂引
作者：沈佺期（唐）

歲七月，火伏而金生。客有鼓琴於門者，奏霹靂之商聲。始戛羽以騞砉，終扣宮而砰駖。電耀耀兮龍躍，有如驅千旗，制五兵；截荒虺，斫長鯨。孰與廣陵比，
途中除夜
作者：高蟾（唐）

南北浮萍跡，年華又暗催。殘燈和臘盡，曉角帶春來。鬢欲漸侵雪，心仍未肯灰。金門舊知己，誰為脫塵埃。
長門怨
作者：高蟾（唐）

天上何勞萬古春，君前誰是百年人。魂銷尚愧金爐燼，可憐明鏡來相向，何似恩光朝夕新。
秋日寄華陽山人
作者：高蟾（唐）

雲木送秋何草草，風波凝冷太星星。銀鞍公子魂俱斷，人間不見清涼事，猶向溪翁乞畫屏。
感事
作者：高蟾（唐）

濁河從北下，清洛向東流。清濁皆如此，何人不白頭。
楚思
作者：高蟾（唐）

疊浪與雲急，翠蘭和意香。風流化為雨，日暮下巫陽。
雪中
作者：高蟾（唐）

金閣倚雲開，朱軒犯雪來。三冬辛苦樣，天意似難栽。
道中有感
作者：高蟾（唐）

一醉六十日，一裘三十年。年華經幾日，日日掉徵鞭。
宋汴道中
作者：高蟾（唐）

平野有千里，居人無一家。甲兵年正少，日久戍天涯。
秋思
作者：高蟾（唐）

天地太蕭索，山川何渺茫。不堪星斗柄，猶把歲寒量。
即事
作者：高蟾（唐）

三年離水石，一旦隱樵漁。為問青雲上，何人識卷舒。
漁家
作者：高蟾（唐）

野水千年在，閑花一夕空。近來浮世狹，何似釣船中。
關中
作者：高蟾（唐）

風雨去愁晚，關河歸思涼。西遊無紫氣，一夕九回腸。
歸思
作者：高蟾（唐）

紫府歸期斷，芳洲別思迢。黃金作人世，只被歲寒消。
下第出春明門
作者：高蟾（唐）

曾和秋雨驅愁入，卻向春風領恨回。深謝灞陵堤畔柳，與人頭上拂塵埃。
華清宮
作者：高蟾（唐）

何事金輿不再遊，翠鬟丹臉豈勝愁。重門深鎖禁鐘後，月滿驪山宮樹秋。
秋日北固晚望二首
作者：高蟾（唐）

風含遠思翛翛晚，日照高情的的秋。何事滿江惆悵水，年年無語向東流。澤國路岐當面苦，江城砧杵入心寒。不知白髮誰醫得，為問無情歲月看。
送張道士
作者：高蟾（唐）

因將歲月離三島，閑貯風煙在一壺。為問金烏頭白後，人間流水卻回無。
吳門春雨
作者：高蟾（唐）

吳甸落花春漫漫，吳宮芳樹晚沉沉。王孫不耐如絲雨，罥斷春風一寸心。
旅夕
作者：高蟾（唐）

風散古陂驚宿雁，月臨荒戍起啼鴉。不堪吟斷無人見，時複寒燈落一花。
瓜洲夜泊
作者：高蟾（唐）

偶為芳草無情客，況是青山有事身。一夕瓜洲渡頭宿，天風吹盡廣陵塵。
金陵晚望
作者：高蟾（唐）

曾伴浮雲歸晚翠，猶陪落日泛秋聲。世間無限丹青手，一片傷心畫不成。
晚思
作者：高蟾（唐）

虞泉冬恨由來短，楊葉春期分外長。惆悵浮生不知處，明朝依舊出滄浪。
長信宮二首
作者：高蟾（唐）

天上夢魂何杳杳，日宮訊息太沉沉。君恩不似黃金井，一處團圓萬丈深。天上鳳凰休寄夢，人間鸚鵡舊堪悲。平生心緒無人識，一隻金梭萬丈絲。
長安旅懷
作者：高蟾（唐）

馬嘶九陌年年苦，人語千門日日新。唯有終南寂無事，寒光不入帝鄉塵。
春
作者：高蟾（唐）

天柱幾條支白日，天門幾扇鎖明時。陽春發處無根蒂，憑仗東風分外吹。明月斷魂清靄靄，平蕪歸思綠迢迢。人生莫遣頭如雪，縱得春風亦不消。
秋
作者：高蟾（唐）

陽羨溪聲冷駭人，洞庭山翠晚凝神。天將金玉為風露，曾為高秋幾度貧。
灞陵亭
作者：高蟾（唐）

一條歸夢朱弦直，一片離心白羽輕。明日灞陵新霽後，馬頭煙樹綠相迎。
偶作二首
作者：高蟾（唐）

丁當玉佩三更雨，平帖金閨一覺雲。明日薄情何處去，風流春水不知君。霞衣重疊紅蟬暖，雲髻蔥籠紫鳳寒。天上少年分散後，一條煙水若為看。
永夕
作者：高蟾（唐）

雲鴻宿處江村冷，獨狖啼時海國陰。不會殘燈無一事，覺來猶有向隅心。
落花
作者：高蟾（唐）

一葉落時空下淚，三春歸盡複何情。無人共得東風語，半日尊前計不成。
下第後上永崇高侍郎
作者：高蟾（唐）

天上碧桃和露種，日邊紅杏倚雲栽。芙蓉生在秋江上，不向東風怨未開。
句
作者：高蟾（唐）

君恩秋後葉，日日向人疏。知古齋主精校2000。01。22。j
吟
作者：九華山白衣（唐）

澗水潺潺聲不絕，溪壟茫茫野花發。自去自來人不知，歸時唯對空山月。
詩
作者：田達誠宅鬼（唐）

天然與我一靈通，還與人間事不同。要識吾家真姓字，天地南頭一段紅。
秋夜吟
作者：長安中鬼（唐）

六街鼓歇行人絕，九衢茫茫室有月。——九衢生人何勞勞，長安土盡槐根高。——
題窗上詩
作者：隔窗鬼（唐）

何人窗下讀書聲，南鬥闌幹北斗橫。千里思家歸不得，春風腸斷石頭城。
柱上詩
作者：巴陵館鬼（唐）

爺娘送我青楓根，不記青楓幾回落。當時手刺衣上花，今日為灰不堪著。
留別安鳳
作者：徐侃（唐）

君寄長安久，恥不還故鄉。我別長安去，切在慰高堂。不意與離恨，泉下亦難忘。
附：安鳳贈別徐侃
作者：安鳳（唐）

一自離鄉國，十年在鹹秦。泣盡卞和血，不逢一故人。今日舊友別，羞此漂泊身。離情吟詩處，麻衣掩淚頻。淚別各分袂，且及來年春。
述懷
作者：商山客死生（唐）

家住驛北路，百里無四鄰。往來不相問，寂寂山家春。南岡夜蕭蕭，青松與白楊。家人應有夢，遠客已無腸。白草寒露裡，亂山明月中。是夕苦吟罷，寒燭與君同。
續鄭郊吟
作者：塚中人（唐）

塚上兩竿竹，風吹常嫋嫋。——鄭郊下有百年人，長眠不知曉。——塚中人
題壁
作者：崇聖寺鬼（唐）

禁煙佳節同遊此，正值酴醿夾岸香。緬首十年前往事，強吟風景亂愁腸。策馬暫尋原上路，落花芳草尚依然。家亡國破一場夢，惆悵又逢寒食天。
血書詩
作者：任彥思家鬼（唐）

物類易遷變，我行人不見。珍重任彥思，相別日已遠。
贈馬植
作者：峽中白衣（唐）

截竹為筒作笛吹，鳳凰池上鳳凰飛。勞君更向黔南去，即是陶鈞萬類時。
題芭蕉葉上
作者：張仁寶（唐）

寒食家家盡禁煙，野棠風墜小花鈿。如今空有孤魂夢，半在嘉陵半錦川。
官坡館聯句
作者：崔常侍（唐）

床頭錦衾班複班，架上朱衣殷複殷。空庭朗月閑複閑，夜長路遠山複山。
亡後見形詩
作者：李煜（唐）

異國非所志，煩勞殊清閒。驚濤千萬裡，無乃見鐘山。
同鹿門少年馬紹隆冥遊詩：同望荊門
作者：龐德公（唐）

千年故國歲華奔，一柱高臺已斷魂。唯有峴亭清夜月，與君長嘯學蘇門。
同鹿門少年馬紹隆冥遊詩：憶荊南
作者：龐德公（唐）

高名宋玉遺閑麗，作賦蘭成絕盛才。誰似遼東千歲鶴，倚天華表卻歸來。
貽常夷詩
作者：朱均（唐）

平生遊城郭，殂沒委荒榛。自我辭人世，不知秋與春。牛羊久來牧，松柏幾成薪。分絕車馬好，甘隨狐兔群。何處清風至，君子幸為鄰。烈烈盛名德，依依佇良賓。千年何旦暮，一室動人神。喬木如在望，通衢良易遵。高門儻無隔，向與析龍津。
空館夜歌
作者：夷陵女郎（唐）

明月清風，良宵會同。星河易翻，歡娛不終。綠樽翠杓，為君斟酌。今夕不飲，何時歡樂。楊柳楊柳，嫋嫋隨風急。西樓美人春夢長，玉戶金缸，願陪君王。邯鄲宮中，金石絲簧。衛女秦娥，左右成行。紈縞繽紛，翠眉紅妝。王歡顧盼，為王歌舞。願得君歡，常無災苦。
贈夫詩三首
作者：孔氏（唐）

不忿成故人，掩涕每盈巾。死生今有隔，相見永無因。匣裡殘妝粉，留將與後人。黃泉無用處，恨作塚中塵。有意懷男女，無情亦任君。欲知腸斷處，明月照孤墳。
答夫詩二首
作者：張氏（唐）

不分殊幽顯，那堪異古今。陰陽徒自隔，聚散兩難心。蘭階兔月斜，銀燭半含花。自憐長夜客，泉路以為家。
附：唐晅悼妻詩
作者：唐晅（唐）

寢室悲長簟，妝樓泣鏡臺。獨悲桃李節，不共夜泉開。魂兮若有感，彷彿夢中來。常時華堂靜，笑語度更籌。恍惚人事改，冥寞委荒丘。陽原歌薤露，陰壑惜藏舟。清夜妝臺月，空想畫眉愁。
贈妻詩
作者：唐晅（唐）

嶧陽桐半死，延津劍一沈。如何宿昔內，空負百年心。
贈姊
作者：韋璜（唐）

修短各有分，浮華亦非真。斷腸泉壤下，幽憂難具陳。淒淒白楊風，日暮堪愁人。
贈夫二首
作者：韋璜（唐）

不得長相守，青春夭蕣華。舊遊今永已，泉路卻為家。早知離別切人心，悔作從來恩愛深。黃泉冥寞雖長逝，白日屏帷還重尋。
贈嫂
作者：韋璜（唐）

赤心用盡為相知，慮後防前只定疑。案牘可申生節目，桃符雖聖欲何為。
與獨孤穆冥會詩
作者：臨淄縣主（唐）

江都昔喪亂，闕下多構兵。豺虎恣吞噬，干戈日縱橫。逆徒自外至，半夜開重城。膏血浸宮殿，刀槍倚簷楹。今知從逆者，乃是公與卿。白刃汙黃屋，邦家遂因傾。疾風知勁草，世亂識忠臣。哀哀獨孤公，臨死乃結纓。天地既板蕩，雲雷時未亨。今者二百載，幽懷猶未平。山河風月古，陵寢露煙青。君子秉祖德，方垂忠烈名。華軒一惠顧，土室以為榮。丈夫立志操，存沒感其情。求義若可託，誰能抱幽貞。皇天昔降禍，隋室若綴旒。患難在雙闕，干戈連九州。出門皆兇豎，所向多逆謀。白日忽然暮，頹波不可收。望夷既結釁，宗社亦貽羞。溫室兵始合，宮闈血已流。憫哉吹簫子，悲啼下鳳樓。霜刃徒見逼，玉笄不可求。羅襦遺侍者，粉黛成仇讎。邦國已淪覆，餘生誓不留。英英將軍祖，獨以社稷憂。丹血濺黼扆，豐肌染戈矛。今來見禾黍，盡日悲宗周。玉樹已寂寞，泉臺千萬秋。感茲一顧重，願以死節酬。幽顯儻不昧，終焉契綢繆。平陽縣中樹，久作廣陵塵。不意何郎至，黃泉重見春。金閨久無主，羅袂坐生塵。願作吹簫伴，同為騎鳳人。朱軒下長路，青草啟孤墳。猶勝陽臺上，空看朝暮雲。露草芊芊，頹塋未遷。自我居此，於今幾年。與君先祖，俟君之北，攜手同歸。伊彼維揚，在天一方。驅馬悠悠，忽來異鄉。情通幽顯，惟子之故，不遑淹留。
與李章武贈答詩
作者：王氏婦（唐）

怨鴦綺，知結幾千絲。別後尋交頸，應傷未別時。撚指環，相思見環重相憶。願君永持玩，迴圈無終極。河漢已傾斜，神魂欲超越。願郎更回抱，終天從此訣。分從幽顯隔，豈謂有佳期。寧辭重重別，所歎去何之。昔辭懷後會，今別便終天。新悲與舊恨，千古閉窮泉。後期杳無約，前恨已相尋。別路無行信，何因得寄心。水不西歸月暫圓，令人惆悵古城邊。蕭條明早分岐路，
附：李助為章武賦
作者：李助（唐）

石沈遼海闊，劍別楚天長。會合知無日，離心滿夕陽。
與曾季衡冥會詩
作者：王麗真（唐）

五原分袂真吳越燕拆鶯離芳草歇年少煙花處處春北邙空恨清秋月莎草青青雁欲歸玉腮珠淚灑臨岐雲鬟飄去香風盡愁見鶯啼紅樹枝
贈段何
作者：客戶裡女子（唐）

樂廣清羸經幾年，奼娘相托不論錢。輕盈妙質歸何處，惆悵碧樓紅玉鈿。
湖城廳吟
作者：密陀僧（唐）

黃帝上天時，鼎湖元在茲。七十二玉女，化作黃金芝。
謝王軒
作者：西施（唐）

妾自吳宮還越國，素衣千載無人識。當時心比金石堅，今日為君堅不得。
附：王軒題西施石詩
作者：王軒（唐）

嶺上千峰秀，江邊細草春。今逢浣紗石，不見浣紗人。
附：軒詩
作者：王軒（唐）

佳人去千載，溪山久寂寞。野水浮白煙，巖花自開落。猿鳥舊清音，風月閑樓閣。無語立斜陽，幽情入天幕。
西施詩
作者：西施（唐）

高花巖外曉相鮮，幽鳥雨中啼不歇。紅雲飛過大江西，從此人間怨風月。
附：軒詩
作者：王軒（唐）

當時計拙笑將軍，何事安邦賴美人。一自仙葩入吳國，從茲越國更無春。
西施詩
作者：西施（唐）

雲霞出沒群峰外，鷗鳥浮沈一水間。一自越兵齊振地，夢魂不到虎丘山。
與蕭曠冥會詩
作者：甄後（唐）

玉箸凝腮憶魏宮，朱弦一弄洗清風。明晨追賞應愁寂，沙渚煙銷翠羽空。
與蕭曠冥會詩
作者：織綃女（唐）

織綃泉底少歡娛，更勸蕭郎盡酒壺。愁見玉琴彈別鶴，又將清淚滴真珠。
與蕭曠冥會詩
作者：蕭曠（唐）

紅蘭吐豔間夭桃，自喜尋芳數已遭。珠佩鵲橋從此斷，遙天空恨碧雲高。
五原夜吟
作者：沙磧女子（唐）

雲鬟消盡轉蓬稀，埋骨窮荒失所依。牧馬不嘶沙月白，孤魂空逐雁南飛。
與顏浚冥會詩
作者：陳宮妃嬪（唐）

秋草荒臺響夜蛩，白楊凋盡減悲風。彩箋曾擘欺江總，綺閣塵消玉樹空。寶閣排雲稱望仙，五雲高豔擁朝天。清溪猶有當時月，應照瓊花綻綺筵。素魄初圓恨翠娥，繁華濃豔竟如何。南朝唯有長江水，依舊門前作逝波。簫管清吟怨麗華，秋江寒月綺窗斜。慚非後主題箋客，得見臨春閣上花。
驛樓誦詩
作者：湘中女子（唐）

紅樹醉秋色，碧溪彈夜弦。佳期不可再，風雨杳如年。
贈楊蘊中
作者：薛濤（唐）

玉漏聲長燈耿耿，東牆西牆時見影。月明窗外子規啼，忍使孤魂愁夜永。
葬後見形詩
作者：張太華（唐）

獨臥經秋墮鬢蟬，白楊風起不成眠。尋思往日椒房寵，淚濕夜襟損翠鈿。
謝李若沖
作者：張太華（唐）

符吏匆匆叩夜扃，便隨金簡出幽冥。蒙師薦拔恩非淺，領得生神九過經。
幽恨詩
作者：安邑坊女（唐）

蔔得上峽日，秋江風浪多。巴陵一夜雨，腸斷木蘭歌。
和檢詩
作者：韋檢亡姬（唐）

春雨濛濛不見天，家家門外柳和煙。如今腸斷空垂淚，歡笑重追別有年。
附：檢悼亡姬詩
作者：韋檢（唐）

寶劍化龍歸碧落，嫦娥隨月下黃泉。一杯酒向青春晚，寂寞書窗恨獨眠。
夢後自題
作者：韋檢（唐）

白浪漫漫去不回，浮雲飛盡日西頹。始皇陵上千年樹，銀鴨金鳧也變灰。
與夫同詠詩
作者：蘇檢妻（唐）

楚水準如鏡，週迴白鳥飛。金陵幾多地，一去不知歸。
與夫同詠詩
作者：蘇檢（唐）

還吳東去過澄城，樓上清風酒半醒。想得到家春已暮，海棠千樹已凋零。
冥會詩
作者：宮嬪（唐）

爭不逢人話此身，此身長夜不知春。自從國破家亡後，隴上惟添芳草新。休說人間恨戀多，況逢佳客此相過。堂中縱有千般樂，爭及陽春一曲歌。幽谷窮花似妾身，縱懷香豔吐無因。多情公子能相訪，應解回風暫借春。恩情未足曉光催，數朵眠花未得開。卻羨一雙金扼臂，得隨人世出將來。
與謝翱贈答詩
作者：金車美人（唐）

陽臺後會杳無期，碧樹煙深玉漏遲。半夜香風滿庭月，花前空賦別離詩。相思無路莫相思，風裡花開只片時。惆悵金閨卻歸去，曉鶯啼斷綠楊枝。一紙華箋灑碧雲，餘香猶在墨猶新。空添滿目淒涼事，紅閨更有堪愁處，窗上蟲絲幾上塵。惆悵佳期一夢中，武陵春色盡成空。欲知離別偏堪恨，雙輪暫與王孫駐，明日西馳又向東。
贈朋詩
作者：魏朋妻（唐）

孤墳臨清江，每睹白日晚。松影搖長風，蟾光落巖甸。故鄉千里餘，親戚罕相見。望望空雲山，哀哀淚如霰。恨為泉臺客，複此異鄉縣。願言敦疇昔，勿以棄疵賤。
題明月堂二首
作者：劉氏亡婦（唐）

蟬鬢驚秋華髮新，可憐紅隙盡埃塵。西山一夢何年覺，明月堂前不見人。玉鉤風急響丁東，回首西山似夢中。明月堂前人不到，庭前一夜老秋風。
詩
作者：故臺城妓（唐）

歌罷玉樓月，舞殘金縷衣。勻鈿收迸節，斂黛別重闈。網斷蛛猶織，梁春燕不歸。那堪回首處，江步野棠飛。
金陵詞
作者：故臺城妓（唐）

宮中細草香紅濕，宮內纖腰碧窗泣。唯有虹梁春燕雛，猶傍珠簾玉鉤立。
示宋善威
作者：無名女鬼（唐）

月落三株樹，日映九重天。良夜歡宴罷，暫別庚申年。
詩
作者：無名鬼（唐）

江上檣竿一百尺，山中樓臺十二重。山僧樓上望江上，指點檣竿笑殺儂。仙人未必便仙去，還在人間人不知。手把白須從兩鹿，相逢卻問姓名誰。
句
作者：穠華（唐）

柏堂新成樂未央，回來回去繞裴郎。
句
作者：張守中（唐）

薄命蘇秦頻去國，多情潘嶽旋興悲。今夜若棲芳草徑，為傳幽意達王孫。
句
作者：無名鬼（唐）

芫花半落，松風晚清。
塞下曲
作者：陳陶（唐）

邊頭能走馬，猿臂李將軍。射虎群胡伏，開弓絕塞聞。海山諳向背，攻守別風雲。只為坑降罪，輕車未轉勳。望湖關下戰，雜虜喪全師。鳥啄豺狼將，沙埋日月旗。牛羊奔赤狄，部落散燕耆。都護淩晨出，銘功瘞死屍。
胡無人行
作者：陳陶（唐）

十萬羽林兒，臨洮破郅支。殺添胡地骨，降足漢營旗。塞闊牛羊散，兵休帳幕移。空流隴頭水，嗚咽向人悲。
悲哉行
作者：陳陶（唐）

中嶽仇先生，遺餘餌松方。服之一千日，肢體生異香。步履如風旋，天涯不齎糧。仍雲為地仙，不得朝虛皇。狡兔有三穴，人生又何常。悲哉二廉士，餓死於首陽。
塗山懷古
作者：陳陶（唐）

落拓書劍晚，清秋鷹正籠。塗山間來上，敬愛如登龍。覽古覺神王，翛然天地空。東南更何有，一醉先王風。惟昔放勳世，陰晦徹成洪。皇圖化魚鱉，天道漂無蹤。帝乃命舟楫，掇芳儒素中。高陳九州力，百道驅歸東。舊物複光明，洪爐再埏熔。經門不私子，足知天下公。亮曰那並生，唐虞禪華蟲。茲山朝萬國，一賦寰海同。十載有區宇，秋毫皆帝功。垂衣不驕德，子桀如何聾。握發聞禮賢，葺茅見卑宮。凡夫色難事，神聖安能恭。道隱三千年，遺芳播笙鏞。當時執圭處，佳氣仍童童。海嶼儼清廟，天人盛祇供。玄恩及花木，丹讖名崆峒。異代草澤臣，何由樹勳庸。堯階未曾識，誰信平生忠。恨不當際會，預為執鞭僮。勞歌下山去，懷德心無窮。
遊子吟
作者：陳陶（唐）

棲烏喜林曙，驚蓬傷歲闌。關河三尺雪，何處是天山。朔風無重衣，僕馬饑且寒。慘戚別妻子，遲回出門難。男兒值休明，豈是長泥蟠。何者為木偶，何人侍金鑾。鬱鬱守貧賤，悠悠亦無端。進不圖功名，退不處巖巒。窮通在何日，光景如跳丸。富貴苦不早，令人摧心肝。誓期春之陽，一振摩霄翰。
懷仙吟二首
作者：陳陶（唐）

丹陵五牙客，昨日羅浮歸。赤斧尋不得，煙霞空滿衣。試於華陽問，果遇三茅知。採藥向十洲，同行牧羊兒。十洲隔八海，浩渺不可期。空留雙白鶴，巢在長松枝。雲溪古流水，春晚桃花香。憶與我師別，片帆歸滄浪。滄浪在何許，相思淚如雨。黃鶴不復來，雲深離別處。石渠泉泠泠，三見菖蒲生。日夜勞夢魂，隨波注東溟。空懷別時惠，長讀消魔經。
海昌望月
作者：陳陶（唐）

何處無今夕，豈期在海頭。賈客不愛月，嬋娟閑滄洲。浩然傷歲華，獨望湖邊樓。煙島青歷歷，藍田白悠悠。誰無破鏡期，繄我信虛舟。誰無桂枝念，繄我方摧輈。始見彎環春，又逢團圓秋。莫厭綾扇夕，百年多銀鉤。金盤誰雕鐫，玉窟難冥搜。重輪運時節，三五不自由。疑拋雲上鍋，欲摟天邊球。孀居應寒冷，搗藥青冥愁。兔子樹下蹲，蝦蟆池中游。如何名金波，不共水東流。天花闢羶腥，野雲無邊陬。蚌蛤乘大運，含珠相對酬。夜鵲思南鄉，露華清東甌。百寶安可覷，老龍鎖深湫。究究如情人，盜者即仇讎。海涯上皎潔，九門更清幽。亭亭勸金尊，夜久喘吳牛。夷俗皆輕擲，北山思今遊。雁聲故鄉來，客淚墮南洲。平生煙霞志，讀書覓封侯。四海尚白身，豈無故鄉羞。壈坎何足歎，壯如水中虯。獵獵谷底蘭，搖搖波上鷗。中途喪資斧，兩地生繁憂。一杯太陰君，鷦鷯豈無求。明日將片葉，三山東南浮。
蒲門戍觀海作
作者：陳陶（唐）

廓落溟漲曉，蒲門鬱蒼蒼。登樓禮東君，旭日生扶桑。毫釐見蓬瀛，含吐金銀光。草木露未晞，蜃樓氣若藏。欲遊蟠桃國，慮涉魑魅鄉。徐市惑秦朝，何人在巖廊。惜哉千童子，葬骨於眇茫。恭聞槎客言，東池接天潢。即此聘牛女，曰祈長壽方。靈津水清淺，餘亦慕修航。
番禺道中作
作者：陳陶（唐）

博羅程遠近，海塞愁先入。瘴雨出虹蝀，蠻江渡山急。常聞島夷俗，犀象滿城邑。雁至草猶春，潮回檣半濕。丹丘鳳凰隱，水廟蛟龍集。何處樹能言，幾鄉珠是泣。千年趙佗國，霸氣委原隰。齷齪笑終軍，長纓禍先及。
贈江西周大夫
作者：陳陶（唐）

否極生大賢，九元降靈氣。獨立正始風，蔚然中興瑞。淵倫照三古，磊落涵涇渭。真貌月懸秋，雄詞雷出地。具瞻先皇寵，欲踐東華貴。咫尺時不來，千秋鼎湖淚。因分三輔職，進領南平位。報政黃霸慚，提兵呂蒙醉。歲星臨鬥牛，水國嘉祥至。不獨蒼生蘇，仍兼六騶喜。恭聞廟堂略，欲斷匈奴臂。剗釋自宸衷，平戍在連帥。時康簪笏冗，世梗忠良議。丘壑非無人，松香有私志。三朝倚天劍，十萬浮雲騎。可使河曲清，群公信兒戲。滄溟用謙德，百穀走童稚。禦眾付深人，參籌須偉器。他年蓬蓽賤，願附鵷鸞翅。
旅次銅山途中先寄溫州韓使君
作者：陳陶（唐）

亂山滄海曲，中有橫陽道。束馬過銅梁，苕華坐堪老。鳩鳴高崖裂，熊鬥深樹倒。絕壑無坤維，重林失蒼昊。躋攀寡儔侶，扶接念輿皂。俯仰慄嵌空，無因掇靈草。梯窮聞戍鼓，魂續賴丘禱。敞豁天地歸，縈紆村落好。悠悠思蔣徑，擾擾愧商皓。馳想永嘉侯，應傷此懷抱。
種蘭
作者：陳陶（唐）

種蘭幽谷底，四遠聞馨香。春風長養深，枝葉趁人長。智水潤其根，仁鋤護其芳。蒿藜不生地，惡鳥弓已藏。椒桂夾四隅，茅茨居中央。左鄰桃花塢，右接蓮子塘。一月燻手足，兩月薰衣裳。三月燻肌骨，四月燻心腸。幽人饑如何，採蘭充餱糧。幽人渴如何，醞蘭為酒漿。地無青苗租，白日如散王。不嘗仙人藥，端坐紅霞房。日夕望美人，佩花正煌煌。美人久不來，佩花徒生光。刈獲及葳蕤，無令見雪霜。清芬信神鬼，一葉豈可忘。舉頭愧青天，鼓腹詠時康。下有賢公卿，上有聖明王。無階答風雨，願獻蘭一筐。
草木言
作者：陳陶（唐）

何生我蒼蒼，何育我黃黃。草木無知識，幸君同三光。始自受姓名，葳蕤立衣裳。山河既分麗，齊首乳青陽。甘辛各有榮，好醜不相防。常憂刀斧劫，竊慕仁壽鄉。願天雨無暴，願地風無狂。雨足因衰憊，風多因夭傷。在山不為桂，徒辱君高岡。在水不為蓮，徒佔君深塘。勿輕培塿阜，或有奇棟樑。勿輕蒙朧澤，或有奇馨香。涓毫可粗差，朝菌壽為長。擁腫若無取，大椿命為傷。婆娑不材生，苒苒向秋荒。幸遭燻風日，有得皆簸揚。所愧雨露恩，願效幽微芳。希君頻採擇，勿使枯雪霜。
題僧院紫竹
作者：陳陶（唐）

喜遊蛟井寺，複見炎州竹。杳靄萬丈間，嘯風清獨速。江南正霜霰，吐秀弄顓頊。似瑞驚堅貞，如魔試金粟。筍非孝子泣，文異湘靈哭。金碧誰與鄰，蕭森自成族。新聞赤帝種，子落毛人穀。遠祖賜鷦鵬，遺芳遍南陸。對煙蘇麻醜，夾澗篔簹伏。美譽動丹青，瑰姿豔秦蜀。因緣鹿苑識，想像蛇丘劚。幾葉別黃茅，何年依白足。龍樹蟄一花，砌瑤掃雲屋。色靜曼仙花，名高給孤獨。青蔥太子樹，灑落觀音目。法雨每沾濡，玉毫時照燭。離居鸞節變，住冷金顏縮。豈念葛陂榮，幸無祖父辱。光搖水精串，影送蓮花軸。江鶩日相尋，野鶚時寄宿。幽香入茶灶，靜翠直棋局。肯羨垣上蒿，自多籬下菊。從來道生一，況伴龜藏六。棲託詎星迴，檀欒已雲矗。霞杯傳縹葉，羽管吹紫玉。久絕釣竿歌，聊裁竹枝曲。愧生黃金地，千秋為師綠。
早發始興
作者：陳陶（唐）

雲裡山已曙，舟中火初爇。綠浦待行橈，玄猿催落月。沿流信多美，況複秋風發。掛席借前期，晨雞莫嘲哳。
寄元孚道人
作者：陳陶（唐）

梵宇章句客，佩蘭三十年。長乘碧雲馬，時策翰林鞭。曩事五嶽遊，金衣曳祥煙。高攀桐君手，左倚鸑鷟肩。哭玉秋雨中，摘星春風前。橫輈截洪偃，憑幾見廣宣。爾來寤華胥，石壁孤雲眠。龍降始得偈，龜老方巢蓮。內殿無文僧，騶虞誰能牽。因之問楚水，吊屈幾潺湲。
和西江李助副使早登開元寺閣
作者：陳陶（唐）

虛豁登寶閣，三休極層構。獨立天地間，煙雲滿襟袖。鼇荒初落日，劍野呈綺繡。秋檻祝融微，陰軒九江湊。拂簷皇姑舍，錯落白榆秀。倚砌天竺祠，蛟龍蟠古甃。翛然觀六合，一指齊宇宙。書劍忽若□，青雲日方晝。南朝空蒼莽，楚澤稀耕耨。萬事溺頹波，一航安可涭。徒雲寄麟泣，六五終難就。資斧念餘生，湖光隱圭竇。早聞群黃鶴，飄舉此江岫。陵穀空靄然，人樵已雛鷇。燕宮豸冠客，憑覽發清奏。珠玉難嗣音，摐轅愧孤陋。
將歸鐘陵留贈南海李尚書
作者：陳陶（唐）

楚國有田舍，炎州長夢歸。懷恩似秋燕，屢繞玉堂飛。越酒豈不甘，海魚寧無肥。山裘醉歌舞，事與初心違。曄曄文昌公，英靈世間稀。長江浩無際，龍蜃皆歸依。賤子感一言，草茅發光輝。從來雞鳧質，得假鳳凰威。常欲討玄珠，青雲報巍巍。龍門竟多故，雙淚別旍旗。
宿島徑夷山舍
作者：陳陶（唐）

百里遵島徑，蓬徵信邅回。暝依漁樵宿，似過黃金臺。缺齧心未理，寥寥夜猿哀。山深石床冷，海近腥氣來。主人意不淺，屢獻流霞杯。對月撫長劍，愁襟紛莫開。九衢平如水，胡為涉崔嵬。一飯未遑飽，鵬圖信悠哉。山濤謔細君，吾豈厭蓬萊。明發又驅馬，客思一裴回。
避世翁
作者：陳陶（唐）

海上一蓑笠，終年垂釣絲。滄洲有深意，冠蓋何由知。直鉤不營魚，蝸室無妻兒。渴飲寒泉水，饑餐紫朮芝。鶴發披兩肩，高懷如澄陂。嘗聞仙老言，雲是古鴟夷。石竇閟雷雨，金潭養蛟螭。乘槎上玉津，騎鹿遊峨嵋。以人為語默，與世為雄雌。茲焉乃磻溪，豹變應須時。自古隱淪客，無非王者師。
冬夜吟
作者：陳陶（唐）

黑夜天寒愁散玉，東皇海上張仙燭。侯家歌舞按梨園，散帙高編折桂枝，披紗密甃青雲地。霜白溪松轉斜蓋，輾轉城烏啼紫天，曈曚千騎衙樓前。
西川座上聽金五雲唱歌
作者：陳陶（唐）

蜀王殿上華筵開，五雲歌從天上來。滿堂羅綺悄無語，白雲飄颻席上聞，貫珠歷歷聲中見。舊樣釵篦淺淡衣，曲終暫起更衣過，還向南行座頭坐。低眉欲語謝貴侯，中丞禦史不足比，水殿一聲愁殺人。武皇鑄鼎登真籙，卑官到官年未周，堂衡祿罷東西遊。蜀江水急駐不得，願持卮酒更唱歌，歌是伊州第三遍。唱著右丞征戍詞，五雲處處可憐許，明朝道向褒中去。須臾宴罷各東西，
飛龍引
作者：陳陶（唐）

有熊之君好神仙，餐霞煉石三千年。一旦黃龍下九天，紫鸞八九墮玉笙，金鏡空留照魑魅。羽幢褵褷銀漢秋，瑞風颯遝天光淺，瑤闕峨峨橫露苑。沆瀣樓頭紫鳳歌，散花童子鶴衣短，投壺奼女蛾眉長。彤庭侍宴瑤池席，仙流萬緘蟲篆春，三十六洞交風雲。千年小兆一蟬蛻，
謫仙詞
作者：陳陶（唐）

牧龍丈人病高秋，群童擊節星漢愁。瑤臺鳳輦不勝恨，蜺旌失手遠於天，三島空雲對秋月。人間磊磊浮漚客，
步虛引
作者：陳陶（唐）

小隱山人十洲客，莓苔為衣雙耳白。青編為我忽降書，朝天半夜聞玉雞，星斗離離礙龍翼。
獨搖手
作者：陳陶（唐）

漢宮新燕矜蛾眉，春臺豔妝蓮一枝。迎春侍宴瑤華池，愁鴻連翾蠶曳絲，颯遝明珠掌中移。仙人龍鳳雲雨吹，仙蛾泣月清露垂，六宮燒燭愁風欷。
空城雀
作者：陳陶（唐）

古城濛濛花覆水，昔日住人今住鬼。野雀荒臺遺子孫，近村紅慄香壓枝，嗷嗷黃口訴朝饑。生來未見鳳凰語，
雞鳴曲
作者：陳陶（唐）

雞聲春曉上林中，一聲驚落蝦蟆宮。二聲喚破枕邊夢，愧君飲食長相呼，為君晝鳴下高樹。
小笛弄
作者：陳陶（唐）

一尺玲瓏握中翠，仙娥月浦呼龍子。五夜流珠粲夢卿，蛇蠍愁聞骨髓寒，江山恨老眠秋霧。綺席鴛鴦冷朱翠，
將進酒
作者：陳陶（唐）

金尊莫倚青春健，齷齪浮生如走電。琴瑟盤傾從世珠，靈鼇柱骨半枯朽，驪龍德悔愁耕人。周孔蓍龜久淪沒，姮娥弄簫香雨收，江濱迸瑟魚龍愁。靈芝九折楚蓮醉，銀鴨金鵝言待誰，隋家嶽瀆皇家有。珊瑚座上淩香雲，文康調笑麒麟起，一曲飛龍壽天地。
錢塘對酒麴
作者：陳陶（唐）

風天雁悲西陵愁，使君紅旗弄濤頭。東海神魚騎未得，南州彩鳳為君生，古獄愁蛇待恩澤。三清羽童來何遲，鴟夷公子休悲悄，六鼇如鏡天始老。尊前事去月團圓，
巫山高
作者：陳陶（唐）

玉峰青雲十二枝，金母和雲賜瑤姬。花宮磊砢楚宮外，青鸞不在懶吹簫，斑竹題詩寄江妾。飄颻絲散巴子天，
贈別離
作者：陳陶（唐）

碧玉飛天星墜地，玉劍分風交合水。楊柳聽歌莫向隅，蠻天列嶂儼相待，風官掃道迎遊龍。天姥剪霞鋪曉空，山妖水魅騎旋風，魘夢齧魂黃瘴中。借君朗鑒入崆峒，
關山月
作者：陳陶（唐）

昔年嫖姚護羌月，今照嫖姚雙鬢雪。青塚曾無尺寸歸，漢城應期破鏡時，胡塵萬裡嬋娟隔。度磧沖雲朔風起，
殿前生桂樹
作者：陳陶（唐）

仙娥玉宮秋夜明，桂枝拂檻參差瓊。香風下天漏丁丁，東海即為郎斟酌，綺疏長懸七星杓。
古鏡篇
作者：陳陶（唐）

紫皇玉鏡蟾蜍字，墮地千年光不死。發匣身沈古井寒，野老曾耕太白星，神狐夜哭秋天片。下國青銅旋磨滅，
自歸山
作者：陳陶（唐）

海嶽南歸遠，天門北望深。暫為青瑣客，難換白雲心。富貴老閒事，猿猱思舊林。清平無樂志，尊酒有瑤琴。
渡浙江
作者：陳陶（唐）

適越一輕艘，淩兢截鷺濤。曙光金海近，晴雪玉峰高。靜寇思投筆，傷時欲釣鼇。壯心殊未展，登涉漫勞勞。
清源途中旅思
作者：陳陶（唐）

古木閩州道，驅羸落照間。投村礙野水，問店隔荒山。身事幾時了，蓬飄何日閑。看花滯南國，鄉月十灣環。
南海送韋七使君赴象州任
作者：陳陶（唐）

一鶚韋公子，新恩頒郡符。島夷通荔浦，龍節過蒼梧。地理金城近，天涯玉樹孤。聖朝朱紱貴，從此展雄圖。
送沈次魯南遊
作者：陳陶（唐）

高臺贈君別，滿握軒轅風。落日一揮手，金鵝雲雨空。鼇洲石樑外，劍浦羅浮東。茲興不可接，翛翛煙際鴻。
南海石門戍懷古
作者：陳陶（唐）

漢家徵百越，落地喪貔貅。大野朱旗沒，長江赤血流。鬼神尋覆族，宮廟變荒丘。唯有朝臺月，千年照戍樓。
賦得池塘生春草
作者：陳陶（唐）

謝公遺詠處，池水夾通津。古往人何在，年來草自春。色宜波際綠，香異雨中新。今日青青意，空悲行路人。
題居上人法華新院
作者：陳陶（唐）

浮名深般若，方寺設蓮華。鐘唄成僧國，湖山稱法家。一塵多寶塔，千佛大牛車。能誘泥犁客，超然識聚沙。
送秦煉師
作者：陳陶（唐）

紫府靜沉沉，松軒思別吟。水流甯有意，雲泛本無心。錦洞桃花遠，青山竹葉深。不因時賣藥，何路更相尋。
哭寶月三藏大禪師
作者：陳陶（唐）

五峰習聖罷，幹竺化身歸。帝子傳真印，門人哭寶衣。一囊窮海沒，三藏故園稀。無複天花落，悲風滿鐵圍。
湓城贈別
作者：陳陶（唐）

楚岸青楓樹，長隨送遠心。九江春水闊，三峽暮雲深。氣調桓伊笛，才華蔡琰琴。迢迢嫁湘漢，誰不重黃金。
贈別
作者：陳陶（唐）

海國一尺綺，冰壺萬縷絲。以君西攀桂，贈此金蓮枝。高鳥思茂林，窮魚樂洿池。平生握中寶，無使歲寒移。
惜花
作者：張泌（唐）

蝶散鶯啼尚數枝，日斜風定更離披。看多記得傷心事，金谷樓前委地時。
寄人
作者：張泌（唐）

別夢依依到謝家，小廊回合曲闌斜。多情只有春庭月，猶為離人照落花。酷憐風月為多情，還到春時別恨生。倚柱尋思倍惆悵，一場春夢不分明。
邊上
作者：張泌（唐）

戍樓吹角起徵鴻，獵獵寒旌背晚風。千里暮煙愁不盡，只此旅魂招未得，更堪回首夕陽中。
長安道中早行
作者：張泌（唐）

客離孤館一燈殘，牢落星河欲曙天。雞唱未沈函穀月，何事悠悠策羸馬，此中辛苦過流年。
洞庭阻風
作者：張泌（唐）

空江浩蕩景蕭然，盡日菰蒲泊釣船。青草浪高三月渡，猶有漁人數家住，不成村落夕陽邊。
春日旅泊桂州
作者：張泌（唐）

暖風芳草竟芊綿，多病多愁負少年。弱柳未勝寒食雨，獨有離人開淚眼，強憑杯酒亦潸然。
晚次湘源縣
作者：張泌（唐）

煙郭遙聞向晚雞，水準舟靜浪聲齊。高林帶雨楊梅熟，湘南自古多離怨，莫動哀吟易慘淒。
惆悵吟
作者：張泌（唐）

秋風丹葉動荒城，慘澹雲遮日半明。晝夢卻因惆悵得，千古怨魂銷不得，一江寒浪若為平。
秋晚過洞庭
作者：張泌（唐）

征帆初掛酒初酣，暮景離情兩不堪。千里晚霞雲夢北，莫把羈魂吊湘魄，九疑愁絕鎖煙嵐。
題華嚴寺木塔
作者：張泌（唐）

六街晴色動秋光，雨霽憑高只易傷。一曲晚煙浮渭水，回首漢宮樓閣暮，數聲鐘鼓自微茫。
經舊遊
作者：張泌（唐）

暫到高唐曉又還，丁香結夢水潺潺。不知雲雨歸何處，歷歷空留十二山。
碧戶
作者：張泌（唐）

碧戶扃魚鎖，蘭窗掩鏡臺。落花疑悵望，歸燕自裴回。詠絮知難敵，傷春不易裁。恨從芳草起，愁為晚風來。衣惹湘雲薄，眉分楚岫開。香濃眠舊枕，夢好醉春杯。小障明金鳳，幽屏點翠苔。寶箏橫塞雁，怨笛落江梅。卓氏仍多酒，相如正富才。莫教琴上意，翻作鶴聲哀。
芍藥
作者：張泌（唐）

香清粉澹怨殘春，蝶翅蜂須戀蕊塵。閑倚晚風生悵望，零落若教隨暮雨，又應愁殺別離人。
春晚謠
作者：張泌（唐）

雨微微，煙霏霏，小庭半拆紅薔薇。鈿箏斜倚畫屏曲，淩亂楊花撲繡簾，晚窗時有流鶯語。
所思
作者：張泌（唐）

空塘水碧春雨微，東風散漫楊柳飛。依依南浦夢猶在，隔江紅杏一枝明，似玉佳人俯清沼。休向春臺更回望，
春夕言懷
作者：張泌（唐）

風透疏簾月滿庭，倚欄無事倍傷情。煙垂柳帶纖腰軟，幽窗謾結相思夢，欲化西園蝶未成。
春江雨
作者：張泌（唐）

雨溟溟，風泠泠，老松瘦竹臨煙汀。空江冷落野雲重，子規叫斷獨未眠，罨岸春濤打船尾。
送容州中丞赴鎮
作者：張泌（唐）

交趾同星坐，龍泉佩鬥文。燒香翠羽帳，看舞鬱金裙。鷁首沖瀧浪，犀渠拂嶺雲。莫教銅柱北，只說馬將軍。
贈韓道士
作者：張泌（唐）

日暮秋風吹野花，上清歸客意無涯。桃源寂寂煙霞閉，東城南陌頻相見，應是壺中別有家。
驪宮高－美天子重惜人之財力也
作者：白居易（唐）

高高驪山上有宮，朱樓紫殿三四重。遲遲兮春日，翠華不來歲月久，牆有衣兮瓦有松。吾君在位已五載，一人出兮不容易，六宮從兮百司備。八十一車千萬騎，吾君修己人不知，不自逸兮不自嬉。吾君愛人人不識，
百煉鏡－辨皇王鑒也
作者：白居易（唐）

百煉鏡，鎔範非常規，日辰處所靈且祇。江心波上舟中鑄，鏡成將獻蓬萊宮，揚州長吏手自封。人間臣妾不合照，太宗常以人為鏡，鑒古鑒今不鑒容。四海安危居掌內，
青石－激忠烈也
作者：白居易（唐）

青石出自藍田山，兼車運載來長安。工人磨琢欲何用，刻此兩片堅貞質，狀彼二人忠烈姿。義心如石屹不轉，各於其上題名諡，一置高山一沉水。陵穀雖遷碑獨存，慕為人，勸事君。
兩朱閣－刺佛寺浸多也
作者：白居易（唐）

兩朱閣，南北相對起。借問何人家，貞元雙帝子。帝子吹簫雙得仙，五雲飄颻飛上天。第宅亭臺不將去，花落黃昏悄悄時，不聞歌吹聞鐘磬。寺門敕榜金字書，憶昨平陽宅初置，吞併平人幾家地。仙去雙雙作梵宮，
西涼伎－刺封疆之臣也
作者：白居易（唐）

西涼伎，假面胡人假獅子。刻木為頭絲作尾，紫髯深目兩胡兒，鼓舞跳樑前致辭。應似涼州未陷日，泣向獅子涕雙垂，涼州陷沒知不知。獅子回頭向西望，娛賓犒士宴監軍，獅子胡兒長在目。有一征夫年七十，自從天寶兵戈起，犬戎日夜吞西鄙。涼州陷來四十年，緣邊空屯十萬卒，飽食溫衣閑過日。遺民腸斷在涼州，奈何仍看西涼伎，取笑資歡無所愧。縱無智力未能收，
八駿圖－戒奇物、懲佚遊也
作者：白居易（唐）

穆王八駿天馬駒，後人愛之寫為圖。背如龍兮頸如象，四荒八極蹋欲遍，三十二蹄無歇時。屬車軸折趁不及，璧臺南與盛姬遊，明堂不復朝諸侯。白雲黃竹歌聲動，豈知才及四代孫，心輕王業如灰土。由來尤物不在大，穆王得之不為戒，八駿駒來周室壞。至今此物尚稱珍，
澗底松－念寒俊也
作者：白居易（唐）

有松百尺大十圍，生在澗底寒且卑。澗深山險人路絕，誰喻蒼蒼造物意，但與之材不與地。金張世祿原憲貧，
牡丹芳－美天子憂農也
作者：白居易（唐）

牡丹芳，牡丹芳，黃金蕊綻紅玉房。千片赤英霞爛爛，仙人琪樹白無色，王母桃花小不香。宿露輕盈泛紫豔，映葉多情隱羞面，臥叢無力含醉妝。低嬌笑容疑掩口，石竹金錢何細碎，芙蓉芍藥苦尋常。遂使王公與卿士，衛公宅靜閉東院，西明寺深開北廊。戲蝶雙舞看人久，花開花落二十日，一城之人皆若狂。三代以還文勝質，元和天子憂農桑，恤下動天天降祥。去歲嘉禾生九穗，無人知，可歎息。我願暫求造化力，減卻牡丹妖豔色。少回卿士愛花心，同似吾君憂稼穡。
紅線毯－憂蠶桑之費也
作者：白居易（唐）

紅線毯，擇繭繰絲清水煮，揀絲練線紅藍染。染為紅線紅於藍，織作披香殿上毯。披香殿廣十丈餘，美人蹋上歌舞來，羅襪繡鞋隨步沒。太原毯澀毳縷硬，宣城太守加樣織，自謂為臣能竭力。百夫同擔進宮中，地不知寒人要暖，少奪人衣作地衣。